10.37 REGOLAMENTI DWAR KARROZZINI (TARIFFA TA’ NOLIJIET) L-AVVIŻ LEGALI 75 ta’ l-1988, kif emendat bl-Avviż Legali 407 ta’ l-2007. L-AVVIŻ LEGALI 75 ta’ l-1988, kif emendat bl-Avviż Legali 407 ta’ l-2007. 1. It-titolu ta’ dawn ir-Regolamenti hu Regolamenti dwar il-Karrozzini (Tariffa ta’ Nolijiet). 2. Kiri bil-ħin. Il-karrozzini bil-liċenza jistgħu jinkrew bil-ħin li jibda għaddej mill-waqt li l-karrozzin jissejjaħ mill-venda jew mit-triq. 3. Dawn in-nolijiet li ġejjin għandhom jintalbu għal kirja bil-ħin ta’ karrozzin għal kull vjaġġ: L-inqas nol (li jkopri l-ewwel nofs siegħa jew parti minnha)........................ sitt euro u disgħa u disgħ ċenteżmu (6.99) Għal kull nofssiegħa sussegwenti jew parti minnha............................. euro u ħamsa u sebgħ ċenteżmu (1.75). 4. Tifsir ta’ "vjaġġ". Il-kelma "vjaġġ" tfisser it-trasportazzjoni ta’ għadd ta’ passiġġieri li ma jkunux iktar minn erbgħa li jkunu qegħdin iduru f’eskursjoni jew jivvjaġġaw minn post għall-ieħor: Iżda għall-finijiet ta’ dan ir-Regolament, żewġ titfal bejn l-etajiet ta’ tlieta u għaxar snin għandhom jitqiesu daqs persuna waħda. 5. Il-kuċċier ta’ kull karrozzin għandu jwaħħal kopja tat-Tariffa ta’ Nolijiet fil-karrozzin tiegħu f’dik il-pożizzjoni fejn il-passiġġieri jkunu jistgħu jarawha sewwa.